**PROJEKAT:** GiS baza podataka objekata i žrtava NATO bombardovanja Savezne republike Jugoslavije 1999. godine na teritoriji opštine Surdulica (Pčinjski okrug) *-Preklapanje sa bazom podataka obolelih od malignih oboljenja na teriotoriji opštine Surdulica (Pčinjski okrug)-*

**-NATOTANSouthSRB-**

**Nikola RADAKOVIĆ, 48/2023**

**IZVEŠTAJ (01.11.2023. – 02.12.2023.) / Report (01.11.2023. – 02.12.2023.)**

# PRIPREMA MATERIJALA (01.11.2023. – 15.11.2023.)

U okviru prve faze „Priprema materijala“, koja je prema gantogramu traje 15 dana, vršilo se prikupljanje i priprema materijala koji su potrebni za dalji razvoj projekta **NATOTANSouthSRB**. Ova faza je, prema planu i WBS-u podeljena na 6 podfaza a u svakoj od podfaza je realizovan po jedan ključni deo projekta. Detaljan opis ove faze biće prikazan kroz opise 6 navedenih podfaza koje će biti prikazane u nastavku izveštaja.

## Prikupljanje javno dostupnih podataka (internet, knjige, zapisi i sl.) (01.11.2023.- 04.11.2023.)

Prva podfaza u okviru faze „Priprema materijala“, jeste „Prikupljanje javno dostupnih podataka“. U okviru ove podfaze pronalazili su se javno dostupni podaci koji se mogu pronaći na internet stranicama, u knjigama, u starim zapisima i slično. Prema podacima sa interneta se uvek mora gledati sa jednom dozom nepoverenja, zbog toga je za ovaj projekat uzet najrelevantniji pisani dokument odnosno knjiga pod nazivom „Deset godina od NATO agresije na Surdulicu – Najdan Stojanović“, gde se detaljno i do najsitnijih detalja govori o samom dogadjaju ali se i taksativno po lokacijama i po broju žrtava prikazuju podaci koji su izuzetno bitni za ovaj rad (kompletna tabela sa podacima biće data u nastavku izveštaja). Pošto se ovaj rad bazira i na procentu obolelih od malignih oboljenja, ove podatke izbacuje institut za javno zdravlje „Dr Milan Jovanović Batut“, tako da su ti podaci jedino validni i relevantni samo sa tog sajta što se tiče Republike Srbije.

## Pribavljanje kontakata osoba i institucija za realizaciju projekta (04.11.2023. – 05.11.2023.)

Pošto ni jedan projekat pa tako ni ovaj, ne mogu da prodju bez očevidaca i bez obavljenih razgovora sa njima, pribavljanje kontakata osoba i institucija koje bi pomogli realizaciju projekta bio je zahtevan poduhvat. Veliki problem je bio prikupljanje kontakata zato što je od NATO bombardovanja prošlo skoro više od četvrtine veka, pa je veliki broj stanovništva preminuo ili se iselio sa tog područja. Za potrebe ovog projekta pronadjene su tri osobe (njihova imena i funkcije za vreme bombardovanja biće prikazane u nastavku izveštaja) sa kojima je obavljena razgovor i telefonskim putem ali i uživo, ali i uspostavljen je kontakt i sa dve institucije koje su pomogle realizaciju projekta o kojima će biti reči u nastavku.

## Obavljanje razgovora sa osobama i institucijama za realizaciju projekta (04.11.2023 - 06.11.2023.)

Pošto su kontakti osoba i institucija prikupljeni pristupilo se pozivanju osoba i institucija. Za potrebe ovog projekta pronadjene su tri osobe i to:

1. Svetlana Popović – bivši vojni lekar vojne bolnice u kasarni „Vlasina“ u Surdulici,
2. Srbislav Popović – bivši major u rezervi vojske SR Jugoslavije (za vreme NATO bombarovanja zamenik komandanta za pozadinu Pčinjskog okruga),
3. Goran Ristić – desetar vojske SR Jugoslavije;

Sa njima se razgovaralo o NATO bombardovanju opštine Surdulica, kakvo je bilo stanje u redovima vojske a naročito o broju poginulih i stradalih ali i povredjenih. O broju poginulih najviše se govorilo sa Srbislavom Popovićem i Goranom Ristićem, a o broju povredjenih najbolje podatke nam je dala Svetlana Popović. Ovaj deo je obavljen kako bi se uporedili podaci sa javnih dostupnih izvora i podaci koji govore meštan ali i ljudi koji su ujedno bili i deo odbrane SR Jugoslavije. Pored njih stupilo se u kontakt i sa dve relevantne istitucije a to su:

1. Istorijski Arhiv „31. januar“ iz Vranja,
2. Administrativna služba „Spomen Kosturnica“ u Surdulici;

Oni su nam isto tako dali relevantn pisane podatke o tom dogadjaju koji je iskorišćen u samom projektnom zadatku.

## Odlazak na mesto bombardovanja i uživo razgovori (07.11.2023 - 10.11.2023.)

U navedenom periodu pristupilo se odlasku na mesta bombardovanja na teritoriji opštine Surdulica, gde smo zamolili osobe sa kojima smo razgovarali da dodju na mesto bombardovanja „Sanatorijum“ (kasnije će biti prikazano gde se lokacija nalazi). U uživo razgovorima dobijene su još neke relevantne informacije o istraživanoj temi, a kasnije smo sa ljudima sa kojima smo razgovarali otišli u obilazak svih bombardovanih lokacija na teritoriji opštine Surdulica. Na poslednjoj lokaciji pridružili su se kustosi „Spomen Kosturnice“ iz Surdulice, ali nažalost iz istorijskog arhiva iz Vranja u navedenom periodu nije mogao niko da se pojavi. Za vreme obilaska lokacija, pridružio se još veliki broj meštana od kojih je svako ispričao svoju priču i tako je ova podfaza uspešno realizovana i završena.

## Selektovanje i analiza dobijenih podataka (09.11.2023. – 14.11.2023.)

Kada je komplento uvodno istraživanje završeno, pristupa se selektovanju i analizi dobijenih i prikupljenih podataka. Pošto svaki projekat treba da ima najrevenatnije i najtačnije činjenice i podatke, ova podfaza se smatra jednom od najkompleksijih za rad. Za vremenski period od pet dana, aktivno su se uporedjivali svi podaci, misli se na podatke sa javno dostupnih sajtova (pošto bilo koje vladine i institucije NATO-a ne daju takve informacije), podaci koje smo sakupili od nekih institucija i razgovora sa ljudima koji su bili direktno upućeni u sam dogadjaj, ali i podaci iz unapred navedene knjige. Posle pet dana rada, izabrani su oni podaci koji su se najviše puta poklopili kod velikog broja ispitanika i ti podaci su uzeti za relevantne i najtačnije za projekat NATOTANSouthSRB.

## Izrada Gnatograma (14.11.2023. – 15.11.2023.)

U ovoj fazi pristupilo se izradi Gantograma kako bi se najpreciznije videli vremenski okviri za realizaciju ovog projekta.

# REALIZACIJA PROJEKTA (16.11.2023. – 31.12.2023.)

Realizacija projekta predstavlja kompleksnu fazu, zato što sa svim podacima koji su sakupljeni i koji su odabrani kao relevantni moramo pristupiti izradi samog projekta. I ova faza kao i prethodna sastoji se od nekoliko podfaza tačnije 4, i kroz te četiri podfaze biće opisana kompletna faza „Realizacija projekta“.

## Kreirati excel tabelu sa analiziranim i obradjenim podacima (16.11.2023. – 23.11.2023.)

Kada su podaci analizirani i obradjeni pristupilo se detaljnom pravljenju excel tabele kako bi svi relevantni i obradjeni podaci bili dostupni i u toj formi i kako bi bilo dosta lakše da se kasnije naprave baze podataka u softveru QGiS.

## Implementirati zadate i obradjene podatke (23.11.2023. – 02.12.2023.)

Pošto se kreirala excel tabela, pristupilo se prevodjenju celokupnog projekta iz pisane forme u online formu, odnosno pravljenje baze podataka za stradale za vreme NATO bombardovanja, odnosno baza podataka za broj obolelih od malignih oboljenja pre i posle NATO bombardovanja. Ova podfaza predstavlja samo pripremnu podfazu, za sledeću podfazu odnosno unošenje baze podataka u QGiS i pravljenje dinamične i interaktivne karte.